CELEX: 32006R1505
Language: hu
Date: 2006-10-11 00:00:00
Title: A Bizottság 1505/2006/EK rendelete ( 2006. október 11. ) a juh- és kecskefélék azonosításával és nyilvántartásával kapcsolatosan végrehajtandó ellenőrzések minimális szintje tekintetében a 21/2004/EK tanácsi rendelet végrehajtásáról   (EGT vonatkozású szöveg)

12.10.2006   
            
            
               HU
            
            
               Az Európai Unió Hivatalos Lapja
            
            
               L 280/3
            
         
      A BIZOTTSÁG 1505/2006/EK RENDELETE
   
   (2006. október 11.)
   a juh- és kecskefélék azonosításával és nyilvántartásával kapcsolatosan végrehajtandó ellenőrzések minimális szintje tekintetében a 21/2004/EK tanácsi rendelet végrehajtásáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a juh- és kecskefélék azonosítási és nyilvántartási rendszerének létrehozásáról, valamint az 1782/2003/EK rendelet, továbbá a 92/102/EGK és a 64/432/EGK irányelv módosításáról szóló, 2003. december 17-i 21/2004/EK tanácsi rendeletre (1) és különösen annak 10. cikke (1) bekezdésének a) pontjára,
   mivel:
   
               (1)
            
            
               A 21/2004/EK rendelet előírja, hogy a rendelettel összhangban minden tagállamnak létre kell hoznia a juh- és kecskefélék azonosítására és nyilvántartására szolgáló rendszert. Ennek megfelelően helyénvaló meghatározni a tagállamok által végrehajtandó ellenőrzések minimális szintjét annak érdekében, hogy ellenőrizzék, hogy a rendeletben előírtaknak megfelelően hajtják-e végre az említett állatok azonosítására és nyilvántartására vonatkozó követelményeket (a továbbiakban: az ellenőrzések).
            
         
               (2)
            
            
               Az egyes tagállamok hatáskörrel rendelkező hatóságainak kockázatelemzésen alapuló ellenőrzéseket kell végezniük. A kockázatelemzés során figyelembe kell venni valamennyi lényeges tényezőt, beleértve különösen az állat-egészségügyi szempontokat.
            
         
               (3)
            
            
               Meg kell határozni a tagállamokban ellenőrizendő gazdaságok és állatok arányát. 2009. december 31-ig ezeket az arányszámokat felülvizsgálják a tagállamok által végrehajtott ellenőrzésekről szóló, a tagállamok által benyújtott jelentések fényében.
            
         
               (4)
            
            
               Általános szabályként az ellenőrzéseknek egy gazdaság valamennyi állatára vonatkozniuk kell. A több, mint húsz állattal rendelkező gazdaságok esetében azonban a hatáskörrel rendelkező hatóság az ellenőrzést az állatok megfelelő reprezentatív mintájára korlátozhatja.
            
         
               (5)
            
            
               A tagállamoknak a Bizottság számára éves jelentést kell benyújtaniuk, amely tájékoztatást ad az ellenőrzések végrehajtásáról. Helyénvaló, hogy e rendelet jelentésmintát tartalmazzon.
            
         
               (6)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   Az állattartóknak a 21/2004/EK rendelet betartására vonatkozó ellenőrzése
   A tagállamok helyszíni ellenőrzéseket (a továbbiakban: ellenőrzések) végeznek, hogy megvizsgálják, az állattartók betartják-e a 21/2004/EK rendeletben az állatok azonosítására és nyilvántartására vonatkozó követelményeket.
   Az ellenőrzéseknek be kell tartaniuk legalább az e rendelet 2–5. cikkében meghatározott minimális szinteket.
   2. cikk
   Az ellenőrizendő gazdaságok száma
   A hatáskörrel rendelkező hatóság minden évben végrehajtja az ellenőrzéseket, amelyek legalább azon gazdaságok 3 %-ára terjednek ki, amelyekben a tagállamok állatállományának legalább 5 %-a található.
   Ha azonban az ellenőrzések során bebizonyosodik, hogy jelentős mértékben megszegik a 21/2004/EK rendelet előírásait, a következő éves ellenőrzés időszakában ezeket az arányokat növelni fogják.
   3. cikk
   Az ellenőrizendő gazdaságok kiválasztása
   A hatáskörrel rendelkező hatóság az ellenőrizendő gazdaságokat olyan kockázatelemzés alapján választja ki, amely legalább a következőket figyelembe veszi:
   
               a)
            
            
               a gazdaság állatállományának száma;
            
         
               b)
            
            
               állat-egészségügyi szempontok és különösen az állatbetegségek korábbi kitörései;
            
         
               c)
            
            
               a gazdaságnak a juh- és kecskefélék után igényelt és/vagy fizetett éves jövedelemtámogatás összege;
            
         
               d)
            
            
               az előző éves ellenőrzési időszak helyzetéhez viszonyított jelentős változások;
            
         
               e)
            
            
               az előző éves ellenőrzési időszakban végrehajtott ellenőrzések eredménye és különösen az állomány-nyilvántartás és a szállítási okmányok megfelelő vezetése;
            
         
               f)
            
            
               a hatáskörrel rendelkező hatóság megfelelő módon történő tájékoztatása;
            
         
               g)
            
            
               egyéb, a tagállamok által meghatározott feltételek.
            
         4. cikk
   Az ellenőrzések módja
   (1)   A hatáskörrel rendelkező hatóság az ellenőrzéseket rendszerint előzetes figyelmeztetés nélkül végzi.
   Szükség esetén azonban adható előzetes figyelmeztetés az ellenőrzésekről. Előzetes figyelmeztetés esetén azt szigorúan a szükséges minimumra kell korlátozni, és kivételes esetektől eltekintve általában nem haladhatja meg a 48 órát.
   (2)   Az ellenőrzések bármilyen más, a közösségi jogszabályokban előírt vizsgálattal együtt végrehajthatók.
   5. cikk
   Ellenőrizendő állatok száma
   (1)   A hatáskörrel rendelkező hatóság ellenőrzi a gazdaság valamennyi állatának azonosítását.
   Ahol azonban a gazdaság állatállományának száma húsznál több, a hatáskörrel rendelkező hatóság dönthet úgy, hogy a nemzetközileg elismert előírásokkal összhangban az állatok reprezentatív mintájának azonosító eszközeit ellenőrzi, amennyiben az ellenőrzött állatok száma elegendő ahhoz, hogy 95 %-os megbízhatósági szint mellett megállapítsák az állattartóknak a 21/2004/EK rendelettől való 5 %-os eltérését.
   (2)   Amennyiben az e cikk első bekezdése második albekezdésével összhangban az állatok reprezentatív mintájának ellenőrzése során kiderül, hogy az azonosítás és nyilvántartás eszközeire vonatkozó, a 21/2004/EK rendelet 3. cikke (1) bekezdésében meghatározott követelményeket az állattartó nem tartotta be, a gazdaság teljes állatállományát be kell vonni a vizsgálatba.
   A hatáskörrel rendelkező hatóság azonban dönthet úgy, hogy a nemzetközileg elismert előírásokkal összhangban az állatok reprezentatív mintájának azonosító eszközeit ellenőrzi, plusz/mínusz 2 % eltéréssel biztosítva 95 %-os megbízhatósági szint mellett a rendelet követelményeinek 5 %-os be nem tartásának felbecslését.
   6. cikk
   A hatáskörrel rendelkező hatóság jelentései
   A hatáskörrel rendelkező hatóság minden egyes ellenőrzéshez jelentést készít a tagállam által, nemzeti szinten meghatározott formátum szerint; a jelentésnek legalább a következőket kell meghatároznia:
   
               a)
            
            
               a gazdaság ellenőrzésre való kiválasztásának megindoklása;
            
         
               b)
            
            
               az ellenőrzés során jelen lévő személyek;
            
         
               c)
            
            
               az ellenőrzés eredménye és bármilyen megállapítás, amely a 21/2004/EK rendelet be nem tartására vonatkozik.
            
         A hatáskörrel rendelkező hatóságnak lehetőséget kell biztosítania az állattartó vagy képviselője számára a jelentés aláírására és adott esetben az annak tartalmára vonatkozó észrevételek közlésére.
   7. cikk
   A tagállam éves jelentései
   A tagállamoknak legkésőbb 2008. augusztus 31-ig, majd azt követően minden évben legkésőbb augusztus 31-ig a mellékletben ismertetett mintának megfelelően éves jelentést kell benyújtaniuk a Bizottság számára, ismertetve az előző éves ellenőrzési időszak során elvégzett ellenőrzések eredményeit, valamint legalább a következő információkat:
   
               a)
            
            
               a gazdaságok száma az érintett tagállamban;
            
         
               b)
            
            
               a gazdaságokban elvégzett ellenőrzések száma;
            
         
               c)
            
            
               a jelentési időszak kezdetén nyilvántartott állatok száma összesen;
            
         
               d)
            
            
               az ellenőrzött állatok száma;
            
         
               e)
            
            
               az olyan ellenőrzések eredményei, amelyek során bebizonyosodott, hogy az állattartók nem tartják be a 21/2004/EK rendeletet;
            
         
               f)
            
            
               a 21/2004/EK rendelet 12. cikke (2) bekezdésének megfelelően alkalmazott szankciók.
            
         8. cikk
   Hatálybalépés és alkalmazhatóság
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   2007. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. október 11-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 5., 2004.1.9., 8. o.
   
      MELLÉKLET
      Jelentés a juh- és kecskefélék ágazatában végrehajtott ellenőrzések eredményéről az állatok azonosítása és nyilvántartása követelményeinek tekintetében, a 21/2004/EK rendelettel összhangban
      
                  1.
               
               
                  A gazdaságokra, az állatokra és az ellenőrzésekre vonatkozó általános információk
                  
                              A jelentési időszak kezdetén nyilvántartott gazdaságok száma a tagállamban összesen (1)
                              
                           
                           
                               
                           
                        
                              Az ellenőrzött gazdaságok száma összesen
                           
                           
                               
                           
                        
                              Az elvégzett ellenőrzések száma összesen
                           
                           
                               
                           
                        
                              A jelentési időszak kezdetén nyilvántartott juh- és kecskefélék száma a tagállamban összesen
                           
                           
                               
                           
                        
                              A jelentési időszak során a gazdaságokban ellenőrzött juh- és kecskefélék száma összesen (1)
                              
                           
                           
                               
                           
                        
            
                  2.
               
               
                  A 21/2004/EK rendelet be nem tartása kategóriánként felsorolva
                  
                               
                           
                           
                              Érintett állatok száma
                           
                           
                              Érintett gazdaságok száma
                           
                        
                              
                                          1.a)
                                       
                                       
                                          A juhfélék azonosításával kapcsolatos követelmények be nem tartására vonatkozó megállapítások
                                       
                                    
                           
                               
                           
                           
                               
                           
                        
                              
                                          1.b)
                                       
                                       
                                          A kecskefélék azonosításával kapcsolatos követelmények be nem tartására vonatkozó megállapítások
                                       
                                    
                           
                               
                           
                           
                               
                           
                        
                              
                                          2.
                                       
                                       
                                          A gazdaság nyilvántartásában felfedezett szabálytalanságok
                                       
                                    
                           
                               
                           
                           
                               
                           
                        
                              
                                          3.
                                       
                                       
                                          A szállítás bejelentésének elmulasztása (2)
                                          
                                       
                                    
                           
                               
                           
                           
                               
                           
                        
                              
                                          4.
                                       
                                       
                                          A szállítási okmányokban felfedezett szabálytalanságok
                                       
                                    
                           
                               
                           
                           
                               
                           
                        
                              
                                          5.
                                       
                                       
                                          Az 1–4. pontban felsoroltak közül csupán egy követelmény be nem tartásában érintett állatok/gazdaságok
                                       
                                    
                           
                               
                           
                           
                               
                           
                        
                              
                                          6.
                                       
                                       
                                          Az 1–4. pontban felsoroltak közül egynél több követelmény be nem tartásában érintett állatok/gazdaságok
                                       
                                    
                           
                               
                           
                           
                               
                           
                        
                              
                                          7.
                                       
                                       
                                          Az állatokkal/gazdaságokkal kapcsolatos követelmények be nem tartására vonatkozó megállapítások száma összesen (5. és 6. pont)
                                       
                                    
                           
                               
                           
                           
                               
                           
                        
            
                  3.
               
               
                  Kivetett szankciók
                  
                               
                           
                           
                              A követelmények be nem tartásában érintett állatok száma
                           
                           
                              A követelmények be nem tartásában érintett gazdaságok száma
                           
                        
                              Összesen
                           
                           
                               
                           
                           
                               
                           
                        
            
         (1)  Vagy más, az állat-egészségügyi statisztikára vonatkozó nemzeti referenciaadatok.
      
         (2)  Szükség esetén a 21/2004/EK rendelet 8. cikke (2) bekezdésének megfelelően.